5.-11. septembrini 2011 leiab Tartus aset järjekordne DRAAMA festival. Tänavuse festivali alapealkiri on "Allkirjaga teater". Kolmapäeval tehti teatavaks ka  põhiprogrammi kuuluvad lavastused. Tähelepanuväärne on selle valiku puhul aga hoopis see, et mitu lavastust on juba praegu või sügiseks teatrite mängukavast maas. Nii et Tartus on nende vaatamiseks viimane võimalus (viimased võimalused).    DRAAMA 2011 põhiprogrammi lavastused on järgmised:    1. Juhan Ulfsaki "Idioodid" (Von Krahli Teater / TÜ Viljandi Kultuuriakadeemia teatrikunsti 8. lend). Viimased kuus etendust Tallinnas 15.-23. maini 2011.  2. Urmas Vadi "Peeter Volkonski viimane suudlus" (Tartu Uus Teater).  3. Ingomar Vihmari "Õitseng" (Eesti Draamateater).  4. Lauri Lagle "Kas ma olen nüüd elus?" (Eesti Draamateater). See on juba mängukavast maas.  5. Anu Lambi "Keskööpäike" (Tallinna Linnateater).  6. Andres Noormetsa  "Tuulte pöörises" (Rakvere Teater).  7. Homayoun Ghanizadehi "Antigone" (R.A.A.A.M.). See on ka praeguseks tegelikult juba mängukavast maas.  8.  Kohe näha, et vanad sõbrad (ZUGA Ühendatud Tantsijad).